โรงเรียนอินเตอร์ มีรายได้ 1,000 ล้าน
ทุกคนรู้ว่าโรงเรียนอินเตอร์แพง แต่ถ้าเรามีเงินมากพอ ก็คงอยากส่งลูกเรียน แต่รู้ไหมว่า? โรงเรียนอินเตอร์ มีรายได้ระดับพันล้าน วันนี้ลงทุนแมนหามาให้เป็นตัวอย่าง 2 โรงเรียน  โรงเรียนนานาชาติฮาร์โรว์ (Harrow International School)
4 ต.ค. 2560

ทุกคนรู้ว่าโรงเรียนอินเตอร์แพง
แต่ถ้าเรามีเงินมากพอ ก็คงอยากส่งลูกเรียน
แต่รู้ไหมว่า? โรงเรียนอินเตอร์ มีรายได้ระดับพันล้าน
วันนี้ลงทุนแมนหามาให้เป็นตัวอย่าง 2 โรงเรียน
โรงเรียนนานาชาติฮาร์โรว์ (Harrow International School)
โรงเรียนในเครือ Harrow School ประเทศอังกฤษ ก่อตั้งขึ้นเมื่อปี 2541 หรือเมื่อ 19 ปีที่แล้ว โดยคุณ Stuart Morris โดยเริ่มจากการเป็นโรงเรียนสอนภาษามาก่อน ปัจจุบันตั้งอยู่ในเขต ดอนเมือง บนพื้นที่ 88 ไร่ มีนักเรียนกว่า 1,600 คน จาก 39 เชื้อชาติ เป็นเด็กไทย 79% โรงเรียน Harrow ในไทยตอนนี้ดำเนินการโดย Harrow Asia Limited ซึ่งองค์กรนี้ดูแลโรงเรียน Harrow ใน ปักกิ่ง ฮ่องกง และเซี่ยงไฮ้ด้วย
ค่าแรกเข้า (Admission Fee) 225,000 บาท ค่าเทอม 507,000-905,000 บาทต่อปี
ปี 2559 โรงเรียนนี้มีรายได้ 1,126 ล้านบาท เป็นกำไร 103 ล้านบาท
โรงเรียนนานาชาติโชรส์เบอรี (Shrewsbury International School)
ก่อตั้งขึ้นเมื่อปี 2546 หรือเมื่อ 14 ปีที่แล้ว ถือเป็นโรงเรียนในเครือของ Shrewsbury School ประเทศอังกฤษ ปัจจุบันตั้งอยู่บนถนน เจริญกรุง เขต บางคอแหลม มีนักเรียน 1,633 คนจาก 40 เชื้อชาติ เป็นเด็กไทยประมาณ 70%
ค่าแรกเข้า (Guaranteed Place Fee) 205,000 บาท ค่าเทอม 534,300-959,700 บาทต่อปี
ปี 2559 โรงเรียนนี้มีรายได้ 1,086 ล้านบาท เป็นกำไร 335 ล้านบาท
ที่น่าสนใจคือ กฎหมายว่าด้วยโรงเรียนเอกชน นิติบุคคลที่ประกอบกิจการโรงเรียนเอกชนได้รับการยกเว้นภาษี แปลว่า กำไรที่กล่าวมา ทุกบาททุกสตางค์ไม่ต้องเสียภาษี
สรุปแล้ว สำหรับคนที่พอจะมีเงินทุน ถ้าถามว่า ธุรกิจอะไรที่น่าทำในสมัยนี้ คำตอบหนึ่งในนั้นก็คงจะหนีไม่พ้น เปิดโรงเรียนอินเตอร์
ถ้าถามว่าทำไมโรงเรียนมีรายได้ตั้งพันล้าน?
ดูเหมือนไม่น่าเป็นไปได้ แต่เมื่อเอารายได้โชรส์เบอรี 1,086 ล้านบาท มาหารนักเรียน 1,633 คน ก็จะได้เป็นคนละ 665,000 บาท ซึ่งก็สอดคล้องกับค่าเทอมในแต่ละปี
ถ้าคำนวณแล้ว สำหรับคนหนึ่งคนถ้าจะให้ลูกเรียนตั้งแต่อนุบาลจนจบมัธยม จะต้องจ่ายเงินค่าเทอมทั้งหมด 10 ล้านบาท
เราต้องมีเงินเก็บเท่าไรถึงส่งลูกเรียนอินเตอร์ได้?
ถ้าเราไม่มีเงินเก็บเลย เราต้องจ่ายเงินค่าเทอมให้ลูกเฉลี่ยเดือนละ 55,000 บาท
นี่ยังไม่รวม ค่าผ่อนบ้าน ผ่อนรถ ค่าใช้จ่ายในชีวิตประจำวัน ค่าดูแลบุพการี
เราต้องมีเงินเดือนอย่างน้อยเท่าไรถึงส่งลูกเรียนอินเตอร์ได้?
จากข้อมูลของสำนักงานสถิติแห่งชาติ ข้อมูลล่าสุดคือ ปี 2558 ประเทศไทยมีรายได้เฉลี่ยต่อครัวเรือนที่ 26,915 บาท ต่อเดือน
เมื่อเทียบค่าเทอมเดือนละ 55,000 บาท ก็จะแปลว่า ค่าเทอมของเด็กอินเตอร์ 1 คน เป็น 2 เท่าของรายได้เฉลี่ยต่อครัวเรือนประเทศไทย
..
แต่ทั้งนี้ตัวอย่างที่ยกมาคือ โรงเรียนอินเตอร์ที่แพงสุดในประเทศ ถ้าเรามีเงินเก็บ หรือได้เงินเดือนไม่มาก ก็อาจจะส่งลูกเข้าโรงเรียนเอกชนในระดับที่รองลงมา
ถ้าเรากำลังเงินถึง ขับรถเฟอรารี่มันก็เร็วดี เท่ดี
แต่ถ้าเราเงินไม่ถึง เราก็ไม่จำเป็นต้องขับรถเฟอรารี่ไปจุดหมายเสมอไป นั่งรถเมล์ก็ถึงจุดหมายได้
จริงอยู่ โรงเรียนที่ดีอาจมีส่วนช่วยเสริมพัฒนาการเด็กได้บ้าง แต่เกือบทั้งหมดน่าจะเป็นที่ "ครอบครัวของเด็ก"
และ สิ่งสำคัญก็น่าจะเป็นความสุขของครอบครัวมากกว่า ถ้าเราดิ้นรนเกินตัวแล้วครอบครัวมีปัญหาด้านการเงิน ครอบครัวก็คงจะไม่มีความสุข
คนหนี้ท่วมหัวที่ขับเฟอรารี่ น่าจะมีความสุขน้อยกว่า คนมีเงินเก็บที่นั่งรถเมล์..
หมายเหตุ
ข้อมูลค่าจอง ค่าเทอม จากเว็บไซต์โรงเรียน ปีการศึกษา 2017-2018
ค่าเทอมต่ำสุดเริ่มจากอนุบาล และจะแพงขึ้นตาม year
10 อันดับค่าเทอม: